Poštovani,

Obavještavamo vas, u skladu sa članom 10 Pravilnika o standardima za akreditaciju programa obuke, odnosno programa pružanja usluge, načinu sprovođenja postupka akreditacije programa i sadržini i obliku sertifikata  ("Službeni list Crne Gore", br. 073/17 od 03.11.2017 ) da će Nevladino udruženje Impuls  organizovati dvodnevnu obuku, po akreditovanom programu **“Inspekcijski nadzor u socijalnoj i dječjoj zaštiti i primjena zakona i podzakonskih propisa u postupku ostvarivanja prava na osnovna materijalna davanja i usluge u oblasti socijalne i dječje zaštite”.** Program obuke je akreditovan rješenjem Zavoda broj 03-19/1 od 30.12.2020.godine.

**Planirano je da se obuka, održi 4. i 5. marta 2023, u prostorijama Zavoda, u skladu sa ranije postignutim dogovorom.**

Opšti cilj programa obuke je da se ojačaju kapaciteti pravnika, da na profesionalan način odgovore izazovima u cilju najbolje zaštite korisnika, da prepoznaju korisnike koji se posebno štite, da aktivno participiraju prilikom vršenja nadzora i da kroz kvalitetan nadzor usklade rad, da se unutar sistema razmijene najbolje prakse.

Program je namenjen obuci pravnika u centrima za socijalni rad u Crnoj Gori, pravnicima kod pružalaca usluga, stručnim radnicima na materijalnim davanjima i inspektorima socijalne i dječje zaštite

Obuku će voditi Vlastimir Knežević, diplomirani pravnik, koji je tokom svoje karijere obavljao poslove Glavnog inspektora socijalne i dječje zaštite u Upravi za inspekcijske poslove i bio član Komisije za izdavanje licence za obavljanje djelatnosti socijalne i dječje zaštite u Ministarstvu rada i socijalnog staranja.

Prijave slati na mail crnagorazavod@gmail.com sa nazivom obuke u predmetu maila.